**Lisa 5**

**Sihttoetuse eraldamise ja kasutamise leping nr**

**Sihtasutus Eesti Teadusagentuur (ETAG)**, keda esindab , ja

**Rahandusministeerium**, keda esindab kantsler Merike Saks,

(edaspidi koos tellija või tellijad),

ja

**Asutus/konsortsium**

, keda esindab , (edaspidi *sihttoetuse saaja*)

lähtudes ETAGi korraldatud **finantskirjaoskuse sihttoetuse** avaliku konkursi tulemustest

sõlmisid käesoleva lepingu järgnevas:

1. **Lepingu ese** 
   1. Lepingu ese on sihttoetuse eraldamine Rahandusministeeriumi finantskirjaoskuse avalikul konkursil edukaks osutunud asutusele/konsortsiumile. Sihttoetuse arvelt teeb sihttoetuse saaja teadus- ja arendustegevust ning teadus-arendustegevust toetavat tegevust, lähtudes sihttoetuse konkursi lähteülesandest ning esitatud taotlusest;
   2. Uurimistöö tegemiseks eraldab Rahandusministeerium sihttoetuse saajale:
      1. tegevustoetust  … eurot (ei lisandu käibemaks)
      2. uurimistoetust … eurot (kui sihttoetuse saaja on käibemaksukohuslane, siis lisandub käibemaks).
2. **Lepingu dokumendid**
   1. Lepingu dokumendid koosnevad lepingust ja muudest kokkulepetest, mis sõlmitakse lepingu sõlmimise ajal või pärast lepingu sõlmimist ja mis on lepingu lahutamatuteks osadeks ning moodustavad koos lepinguga ühtse tervikliku kokkuleppe poolte vahel.
   2. Lepingul on sõlmimise hetkel järgmised lisad:
   3. Lisa 1 - Sihttoetuse taotlus koos lisadega;
   4. Lisa 2 – Lähteülesanne;
   5. Lisa 3 – Rahastusotsus.
3. **Aruandlus ning töö üleandmine ja vastuvõtmine** 
   1. Sihttoetuse saaja esitab ETAGile punktis 8.4.2. nimetatud kontaktisikule aruandluse järgmiselt:
      1. 2024. aasta finants- ja tegevusaruanne hiljemalt 31.12.2024
      2. 2025. aasta finants- ja tegevusaruanne hiljemalt 31.12.2025;
      3. 2026. aasta finants- ja tegevusaruanne ja lõpparuande koos selle juurde kuuluvate dokumentide ja lisadega hiljemalt 31.12.2026.
   2. Aruandeid hindab juhtkomisjon, kes teeb vajadusel ettepanekuid asjaomase aruande täiendamiseks.
   3. Uurimistoetuse rahastusel valminud töö antakse üle ja võetakse vastu koos aruandega. Tööd loetakse vastuvõetuks finants- ja tegevusaruande heakskiitmisega juhtkomisjoni poolt. Eraldi üleandmise-vastuvõtmise akti ei koostata.
4. **Sihttoetuse väljamaksmise tingimused**
   1. Tegevustoetuse väljamakse aluseks on leping. Tegevustoetuse väljamakse kogu sihttoetuse lepingu perioodi kohta tehakse pärast sihttoetuse lepingu sõlmimist. Tegevustoetus kantakse………..kontole:

Konto omaniku nimi:

Viitenumber:

Pangakontod:

SEB Pank …

Swedbank ….

LHV Pank …

Luminor Bank ….

* 1. Uurimistoetuse väljamakse aluseks on sihttoetuse saaja poolt esitatud ja tellijate poolt heaks kiidetud uurimistöö tegevus- ja ajakava iga uurimisaasta kohta:
     1. Esimene uurimistoetuse väljamakse teostatakse peale lepingu sõlmimist vastavalt sihttoetuse saaja poolt esitatud ja tellijate poolt heaks kiidetud 2024. aasta uurimistöö tegevus- ja ajakavale. Sihttoetuse saaja esitab Rahandusministeeriumile ettemaksuarve 2024. a uurimistööde eest e-arvena.
     2. Teine uurimistoetuse väljamakse teostatakse pärast 2024. aasta finants- ja tegevusaruande heakskiitmist vastavalt sihttoetuse saaja poolt esitatud ja tellijate poolt heaks kiidetud 2025. aasta uurimistöö tegevus- ja ajakavale. Sihttoetuse saaja esitab Rahandusministeeriumile ettemaksuarve 2025. a uurimistööde eest e-arvena.
     3. Kolmas uurimistoetuse väljamakse teostatakse pärast 2025. aasta finants- ja tegevusaruande heakskiitmist vastavalt sihttoetuse saaja poolt esitatud ja tellijate poolt heaks kiidetud 2026. aasta uurimistöö tegevus- ja ajakavale. Sihttoetuse saaja esitab Rahandusministeeriumile ettemaksuarve 2026. a uurimistööde eest e-arvena.
     4. Arvete maksetähtaeg peab olema vähemalt 14 tööpäeva arve esitamisest.

1. **Autoriõigused**
   1. Autoriõigused lepingu punktis 1.1. nimetatud tegevustoetuse kasutamisel teadus- ja arendustegevuse tulemuste suhtes kuuluvad sihttoetuse saajale ning nende kuuluvus ei muutu.
   2. Lepingu alusel uurimistoetusena rahastatud sihttoetuse saaja poolt loodud või tema poolt kolmandatelt isikutelt omandatud ja lepingu alusel tellija poolt vastuvõetud mistahes uurimistegevuse resultaadid (töö) ja nendega seotud intellektuaalse omandi õigused, sh autori kõik varalised õigused lähevad töö vastuvõtmisega täies mahus üle Rahandusministeeriumile ning kehtivate autori isiklike õiguste osas (mis oma olemuselt üleantavad ei ole) annab sihttoetuse saaja Rahandusministeeriumile tagasivõtmatu kogu autoriõiguste kehtivuse aja kehtiva tasuta ainulitsentsi ja õiguse anda all-litsentse kolmandatele isikutele enda äranägemisel (edaspidi koos nimetatud „litsents“). Sihttoetuse saaja kohustub tagama, et tal on kõik õigused eelnimetatud varaliste õiguste loovutamiseks.
   3. Rahandusministeeriumil on pärast lepingu täitmise käigus loodud töö mida rahastati uurimistoetusena, üleandmist õigus kasutada seda oma äranägemisel, sealhulgas on Rahandusministeeriumil õigus teha ise või tellida kolmandalt isikult sellele edasiarendusi ja muudatusi. Kasutamise viis ega territoorium ei ole piiratud. Töö muudatuste puhul peab olema selgelt aru saada, et nende autoriks ei ole sihttoetuse saaja. Kui see ei ole selge, peab Rahandusministeerium sihttoetuse saajat eelnevalt teavitama ning andma talle võimaluse nõuda oma nime eemaldamist töö tulemitelt.
   4. Kui uurimistoetusena rahastatud töö ja selle tulemuste kasutamiseks litsentsisaajate poolt on vajalik kolmanda isiku intellektuaalse omandi litsents, siis tagab sihttoetuse saaja ka sellise litsentsi saamise tellijale ühes all-litsentsi andmise õigusega.
   5. Sihttoetuse saajal ei ole ilma Rahandusministeeriumi eelneva kirjaliku nõusolekuta õigust uurimistoetusena rahastatud lepingu täitmise käigus loodud teoseid või nende osasid kasutada, v.a teadus-, arendus- ja õppetöös mitte-ärilistel eesmärkidel. Kolmandatele isikutele antakse lihtlitsentse töö tulemuste kasutamiseks õiglastel ja mõistlikel turutingimustel.
   6. Litsents uurimistoetusena rahastatud töö kasutamiseks loetakse antuks punktis 3.3. nimetatud dokumentide või andmete üleandmisega tellijale.
   7. Tellijad ja sihttoetuse saaja kohustuvad tööde avaldamisel mistahes vormis viitama Rahandusministeeriumile kui sihttoetuse andjale ja sihttoetuse saajale kui uurimistöö läbiviijale. Tegevustoetuse kasutamisel viitab sihttoetuse saaja Rahandusministeeriumile kui sihttoetuse andjale.
2. **Poolte kohustused**
   1. **ETAG kohustub**:
      1. edastama aruannete vormid sihttoetuse saajale;
      2. andma sihttoetuse saajale viimase nõudmisel lepingu ja aruandluse täitmiseks vajalikku abi, infot jm;
      3. kontrollima lepingu täitmist ja korraldama juhtkomisjoni tööd ning suhtlust sihttoetuse saajaga;
      4. kontrollima sihttoetuse kasutamise sihipärasust;
      5. edastama Rahandusministeeriumile juhtkomisjoni poolt heaks kiidetud finants- ja tegevusaruande ja lõpparuande.
      6. korraldama aruannete ja uurimistoetuse rahastusel valminud töö nõuetekohasuse hindamist.
   2. **Rahandusministeerium kohustub:**
      1. kandma sihttoetuse saajale lepingu punktis 1.2 nimetatud sihttoetuse riigieelarveliste vahendite olemasolul üle vastavalt punktile 4;
      2. tegema sihttoetuse saajaga koostööd kokkulepitud koostöövormide elluviimisel;
      3. osalema sihttoetuse juhtkomisjoni töös ning andma valminud töödele kirjalikult märkusi ja juhiseid.
   3. **Sihttoetuse saaja kohustub:**
      1. kasutama talle eraldatud sihttoetust heaperemehelikult vastavalt sihttoetuse lähteülesandele ning sihttoetuse saaja konkursile esitatud taotlemise dokumentidele;
      2. andma Rahandusministeeriumile üle sihttoetuse lähteülesandes ja sihttoetuse saaja konkursile esitatud taotlemise dokumentides nimetatud ning muud tööde käigus koostatud dokumendid ja kogutud andmed;
      3. viima koostöös Rahandusministeeriumiga ellu sihttoetuse lähteülesandes ja sihttoetuse saaja konkursile esitatud taotlemise dokumentides nimetatud koostöövormid;
      4. esitama ETAGile uurimistöö tegevus- ja ajakava koos täpsustatud vajaliku eelarvega iga kalendriaasta kohta järgmiselt:
         1. 2024. a uurimistöö tegevus- ja ajakava 8 nädala jooksul peale lepingu sõlmimist;
         2. 2025. a uurimistöö tegevus- ja ajakava hiljemalt 30.11.2024;
         3. 2026. a uurimistöö tegevus- ja ajakava hiljemalt 30.11.2025.
      5. esitama ETAGile iga aruandlusperioodi lõpuks finants- ja tegevusaruande ETAGi kehtestatud vormil;
      6. esitama uurimistöö lõpparuande koos selle juurde kuuluvate kõikide lisadega;
      7. esitama ETAGile uurimisprojekti esimese kuue kuu jooksul uurimistöö andmehaldusplaani;
      8. tellija kirjalikul nõudel esitama sihttoetuse arvel tegevustoetuse kulutuste tegemist tõendavate algdokumentide koopiad viie (5) tööpäeva jooksul vastavasisulise nõude saamisest;
      9. arvestama tellija või juhtkomisjoni kirjalikult tehtud märkustega ja antud juhistega, kui need on kooskõlas lepinguga;
      10. viivitamatult teatama tellijatele:
          1. asjaoludest mis takistavad lepingu täitmist;
          2. lepingu või selle lisade muutmise vajalikkusest;
          3. lepingu täitmisel esinevatest muudest probleemidest;
      11. nimetama Rahandusministeeriumi lepingu esemes kirjeldatud tegevuse toetajana kõigis asjakohastes trükistes (artiklid, raamatud, muud trükised jne) ja avalikel esinemistel;
      12. kandma uuringu Eesti Teadusinfosüsteemi (ETIS). ETIS-esse tuleb kanda vähemalt järgmised andmed:

- projekti pealkiri eesti ja inglise keeles;

- projekti algus- ja lõppkuupäev;

- vastutav täitja; valdkond ja eriala;

- projekti läbi viiv asutus;

- finantseerivad asutused: Rahandusministeerium;

- projekti maksumus;

- annotatsioon (lühitutvustus) eesti ja inglise keeles;

- tegevuse liik ja protsent: 100% rakendusuuring;

- projekti lõppedes projekti lõpptulemuste lühikirjeldus.

* + 1. andma ülekantud toetuse viivitamata uurimismeeskonna juhi käsutusse;
    2. Rahandusministeeriumi kirjalikul nõudmisel kandma neljateistkümne (14) päeva jooksul mitte-sihtotstarbeliselt kasutatud või kasutamata jäänud tegevustoetuse osa Rahandusministeeriumi arveldusarvele:

*Rahandusministeerium*

*viitenumber* ***2800045768***

*Pangakontod*

*SEB Pank EE891010220034796011 (BIC/SWIFT: EEUHEE2X)*

*Swedbank EE932200221023778606 (BIC/SWIFT: HABAEE2X)*

*LHV Pank EE777700771003813400 (BIC/SWIFT: LHVBEE22)*

*Luminor Bank EE701700017001577198 (BIC/SWIFT: RIKOEE22)*

* + 1. võimaldama tellijal ja tema volitatud isikutel kontrollida esitatud aruannete õigsust, lähteülesandes sätestatud sihttoetuse saamise tingimuseks olevate asjaolude paikapidavust ja sihttoetuse kasutamise sihipärasust.
    2. kasutama lepingu täitmisel samu isikuid, kelle ta esitas taotluses uurimismeeskonna/ ekspertrühma koosseisus. Meeskonnaliikmete vahetumise korral peab olema tagatud, et lepingu täitmisel osalevad vähemalt samaväärse kvalifikatsiooni ja kogemusega isikud, kes olid nimetatud sihttoetuse saaja taotluses. Meeskonnaliikme vahetumise vajadustest tuleb teavitada tellijat esimesel võimalusel ning esitada tellijale uue meeskonnaliikme kvalifikatsiooni ja kogemust kajastavad dokumendid. Meeskonnaliikmete vahetamiseks on vajalik tellija nõusolek.

1. **Vastutus**
   1. Pooled täidavad oma kohustusi nõuetekohaselt, mõistlikult, heas usus ja hoolsalt ning lähtudes hea teadustava põhimõtetest.
   2. Tellijad ei vastuta uurimistöö sisu ega tulemuste eest.
   3. Rahandusministeeriumil on õigus:
      1. lõpetada sihttoetuse eraldamine ja nõuda sihttoetuse saajalt kogu eraldatud sihttoetuse tagastamist, kui finants- ja tegevusaruanne või lõpparuanne pole esitatud kuuekümne (60) päeva jooksul pärast tähtpäeva saabumist, kui juhtkomisjon ei ole aruannet heaks kiitnud või kui sihttoetuse saaja on rikkunud muid kokkulepitud sihttoetuse kasutamise tingimusi;
      2. lõpetada sihttoetuse eraldamine või vähendada selle summat, kui see tuleneb muudatusest Rahandusministeeriumile sihttoetuseks ette nähtud vahendite mahus.
   4. Pooled vastutavad oma kohustuste süülise mittetäitmise korral, kui täitmisest keeldumise õigus ei tulene lepingust või seadusest.
   5. Kohustuse rikkumine on vabandatav, kui pool rikkus kohustust vääramatu jõu tõttu. Vääramatu jõud on asjaolu, mida rikkunud pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimisel selle asjaoluga arvestaks või seda väldiks või takistava asjaolu või selle tagajärje ületaks.
   6. Pooled ei vastuta kohustuste täitmata jätmise eest, kui lepingu mittekohase täitmise põhjustab teine pool oma lepingust tulenevate kohustuste täitmata jätmisega.
   7. Pool teatab teistele pooltele lepingu rikkumisest, kirjeldades rikkumist piisavalt täpselt kolmekümne (30) päeva jooksul arvates päevast, millal sai teada või pidi teada saama lepingu rikkumisest. Lepingu rikkumisest ei pea teatama, kui lepingu rikkumine seisneb lepingus sätestatud tähtajaks mõne dokumendi üle andmata jätmises.
2. Teadete edastamine ja volitatud esindajad
   1. Teadete edastamine toimub üldjuhul kirjalikku taasesitamist võimaldavas vormis. Juhul kui teate edastamisel on olulised õiguslikud tagajärjed, peavad teisele poolele edastatavad teated olema edastatud kirjalikus vormis, muuhulgas näiteks poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest jms. Kirjaliku vormiga on võrdsustatud digitaalselt allkirjastatud vorm.
   2. Lepinguga seotud teated edastatakse teisele poolele lepingus märgitud kontaktandmetel. Kontaktandmete muutusest on pool kohustatud koheselt informeerima teist poolt. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.
   3. Kirjalik teade loetakse poole poolt kätte saaduks, kui see on üle antud allkirja vastu või kui teade on saadetud postiasutuse poolt tähitud kirjaga poole poolt teatatud aadressil ja postitamisest on möödunud 5 (viis) kalendripäeva. E-posti teel, sh digitaalselt allkirjastatud dokumentide, saatmise korral loetakse teade kätte saaduks e-kirjas näidatud saatmise kellaajal.
   4. Poolte volitatud esindajad on:
      * 1. Ministeeriumi volitatud esindaja: Reelika Vahopski, telefon +372 5885 1461, e-post reelika.vahopski@fin.ee.
        2. ETAGi volitatud esindaja: Liina Eek, tel: +372 53001912, e-post [liina.eek@etag.ee](mailto:liina.eek@etag.ee);
        3. Sihttoetuse volitatud esindaja: ….
3. **Lõppsätted**
   1. Leping sõlmitakse eesti keeles elektroonselt ja allkirjastatakse digitaalselt. Leping loetakse sõlmituks allkirjastamisest kõigi poolte esindajate poolt.
   2. Lepingu täitmisel tõusetuvad vaidlused lahendatakse läbirääkimiste teel. Kokkuleppe mittesaavutamisel lahendatakse vaidlused Eesti Vabariigi seadusandlusega ettenähtud korras Tartu Maakohtus.
   3. Lepingu kehtib kuni poolte kõikide kohustuste täitmiseni.
4. **Poolte andmed:**

Tellijad: Sihttoetuse saaja:

SA Eesti Teadusagentuur

registrikood 90000759 registrikood

Soola 8

51004 Tartu

tel: 730 0324

e-post: etag@etag.ee e-post:

/allkirjastatud digitaalselt/ /allkirjastatud digitaalselt/

Karin Jaanson

Rahandusministeerium

registrikood: 70000272

Suur-Ameerika 1

10122 Tallinn

tel: [+372](https://fin.ee/)611 3558

e-post: info@rahandusministeerium.ee

/allkirjastatud digitaalselt/

Merike Saks